stanford-oval/wikipedia huggingface dataset:
Tuula Korolainen
Aiheesta muualla

Tuula Korolainen (Arkistoitu – Internet Archive) Kirja.fi
Tuula Korolainen Kirjasampo
Tuula Korolainen Lukukeskus
Korolainen Tuula Nuorisokirjailijat
Matka mielikuvitukseen – Lasten- ja nuortenkirjailijat kertovat teostensa taustoista. Toim. Päivi Heikkilä-Halttunen. Tammi 2004.
Koivisto, Riina: Tuula Korolainen – lastenkirjailija, sattumalta. Helsingin pitäjä 2014. Toim. Jukka Hako. Vantaa-Seura – Vandasällskapet  2013.
Hiidensalo, Venla: Kirjailijakuva. Tarinat suojelevat lasta. Kirjailija 1/2016.
| Auktoriteettitunnisteet  |
| --- | --- |
Kansainväliset:  ISNI  VIAF  WorldCat 
Kansalliset:  Suomi (KANTO)  Yhdysvallat  Latvia  Alankomaat 
Muut:  IdRef
Mihail Gromov

Mihail Gromov 1934
Mihail Gromov (ven. Михаил Михайлович Громов; 24. helmikuuta (J: 12. helmikuuta) 1899 Tver – 22. tammikuuta 1985 Moskova) oli neuvostoliittolainen koelentäjä.
12. heinäkuuta – 14. heinäkuuta 1937 Mihail Gromov, A.B. Jumašev ja S.A. Danilin tekivät maailmanennätyksen lentämällä välilaskutta 10 148 kilometriä Moskovasta San Jacintoon, Kaliforniaan. Lento ylitti pohjoisnavan. Koneena oli Tupolev ANT-25.
Gromov toimi Gromovin lentotekniikan tutkimusinstituutin ensimmäisenä johtajana.
Aiheesta muualla

M. M. Gromovin elämäkerta (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  FAST  ISNI  VIAF 
Kansalliset:  Saksa  Israel  Yhdysvallat 
Muut:  SNAC
Kleisthenes Ateenalainen

| Kleisthenes> Κλεισθένης |
| --- | --- |
 Kleisthenes. Nykyaikainen rintakuva Ohio Statehousessa Columbuksessa Yhdysvalloissa.
Henkilötiedot
Syntynyt: n. 570 eaa. Ateena
Kuollut: n. 508/507 eaa.
Kleisthenes (m.kreik. Κλεισθένης, Kleisthenēs, lat. Cleisthenes, Clisthenes; n. 570–508/507 eaa.) oli antiikin kreikkalainen poliitikko ja kansanpuolueen johtaja, joka oli kotoisin Ateenasta. Häntä pidetään Ateenan demokratian perustajana tyranni Hippiaan karkottamisen ja Ateenan tyrannian kauden päättymisen jälkeen.
Kleisthenes toimi Ateenan arkonttina vuosina 525–524 eaa. Hän uudisti Ateenan valtiomuodon demokraattisesti vuonna 508 eaa. antamalla ekklesialle eli kansankokoukselle ratkaisevan aseman tärkeimmissä poliittisissa kysymyksissä. Hänen uudistuksiaan olivat myös Ateenan bulen eli neuvoston uudistaminen 500-miehiseksi, Attikan kansan ja alueen jaot fyleihin, trittyksiin ja demoksiin, sekä ostrakismos.
Elämä

Kleisthenes kuului ateenalaiseen alkmaionidien sukuun ja oli Megakles III:n ja Sikyonin tyranni Kleistheneen tyttären Agaristen poika, ja sai äidinisänsä nimen. Hän esiintyy alkmaionidien johtajana Peisistratoksen suvun karkotuksen aikoihin. Häntä syytettiin Delfoin oraakkelin lahjomisesta, jotta se kehotti toistuvasti spartalaisia karkottamaan Ateenan tyrannina toimineen Hippiaan, Peisistratoksen pojan.
Kleisthenes joutui kuitenkin huomaamaan, ettei kyennyt kilpailemaan poliittista haastajaansa Isagorasta vastaan muutoin kuin kansan tuella. Niin hän pyrki kasvattamaan kansan valtaa ja poistamaan valtiomuodosta kansanvallan kasvattamisen tiellä olleet esteet, jotka Solon oli asettanut tai säilyttänyt. Myöhemmin muun muassa Isokrates esitti, että Kleisthenes olisi lähinnä palauttanut Solonin perustaman demokratian, mutta tämä ei näin ollen pidä paikkaansa.
Uudistustensa kautta Kleistheneestä tuli Ateenan demokratian perustaja. Uudistusten tavoitteena oli saada Kleistheneelle ja hänen puoluekunnalleen johtoasema Ateenan politiikassa. Isagoras pyysi apua Kleomeneen johtamilta spartalaisilta demokratian kukistamiseksi. Spartalaiset lähettivät Ateenaan lähettiläitä, jotka vaativat Kleistheneen ja muiden alkmaionidien karkottamista vedoten suvun päällä olleeseen kiroukseen, joka oli perua Kylonin vallankaappausyritykseen osallistuneiden murhasta. Kleisthenes karkotettiin, ja tämän jälkeen Kleomenes karkotti vielä 700 Isagoraan osoittamaa perhettä. Lisäksi hän pyrki lakkauttamaan 500-miehisen neuvoston ja asettamaan sen paikalle 300-miehisen oligarkian. Neuvosto kuitenkin vastusti yritystä kansan tuella, ja niin Kleomenes ja Isagoras piiritettiin Akropoliille, jonka he olivat saaneet haltuunsa. Piiritetyt antautuivat kolmantena päivänä, ja spartalaisten ja Isagoraan sallittiin poistua Attikasta. Loput tuomittiin kuolemaan, ja Kleisthenes ja 700 karkotettua perhettä kutsuttiin takaisin.
Uudistukset

Tärkein Kleistheneen tekemistä uudistuksista, ja se josta suurin osa muista uudistuksista seurasi, oli se, että hän lakkautti Attikan neljä ikivanhaa fyleä eli heimoa ja korvasi ne kymmenellä uudella. Uudet fylet jaettiin edelleen trittyksiin ja demoksiin. Tarkoituksena oli tuhota vanhat aristokraattiset klaanit ja antaa näin tilaa ja pysyvyyttä uusille demokraattiseen valtiomuotoon kytkeytyneille rakenteille. Neuvoston eli bulen koon kasvattaminen 500 mieheen oli seurausta fylejen määrän lisäämisestä; Kleistheneen valtiomuodossa jokaisella fylellä oli neuvostossa 50 paikkaa. Samasta syystä kasvoi myös naukrarioiden määrä. Kleisthenes säilytti fratriat ennallaan, mutta koska ne eivät enää olleet kytköksissä fyleihin, ne menettivät kaiken poliittisen merkityksensä.
Aelianuksen mukaan Kleisthenes oli myös ensimmäinen, joka esitteli ostrakismin (ostrakismos). Tämä ajatus perustuu osittain siihen, että Diodoros Sisilialaisen mukaan ostrakismi otettiin käyttöön peisistratidien karkotuksen jälkeen. Aristoteleen mukaan Kleisthenes olisi ottanut heimoihin mukaan väkeä, joka ei ollut ateenalaista syntyä, kuten metoikkeja ja orjia, mutta tämä vaikuttaa olleen kertaluonteinen toimenpide eikä jatkuvaksi tarkoittu käytäntö. Joidenkin tietojen mukaan Kleisthenes olisi uudistanut myös efetai-oikeusistuimet lisäämällä viidennen tuomioistuimen neljän vanhan oheen ja muuttamalla valamiesten määrän 80:stä 51:een, toisin sanoen puheenjohtajan lisäksi viisi valamiestä jokaisesta uudesta fylestä.
Aiheesta muualla

Kuvia tai muita tiedostoja aiheesta Kleisthenes Ateenalainen Wikimedia Commonsissa
| Auktoriteettitunnisteet  |
| --- | --- |
Kansainväliset:  FAST  ISNI  VIAF 2  3  4  5  6  7  8  9  10  11  12  13  WorldCat 2 
Kansalliset:  Espanja  Ranska  BnF data  Saksa  Israel  Yhdysvallat  Ruotsi  Australia  Alankomaat 2  3  Puola  Vatikaani 
Henkilöt:  DDB  Trove 
Muut:  IdRef 
Kleistheneen patsas Aigáleon kunnantalon edustalla Kreikassa.
Sonera

Sonera (vuoteen 1998 Tele, vuoteen 2003 Sonera, vuoteen 2017 TeliaSonera) oli Suomessa toiminut teleoperaattori. Yhtiö toimii nykyään nimellä Telia Finland.
Historia > Suomen Lennätinlaitoksesta Posti- ja telelaitokseen (1917–1993)

Yhtiön historia ulottuu vuoteen 1917 asti, jolloin perustettiin valtion Lennätinlaitos. Venäjän keisarikunnan hallinnoima Lennätinlaitos oli toiminut Suomessa jo vuodesta 1855. Vuonna 1927 lennätinlaitos yhdistettiin Postiin. Vuonna 1981 Posti- ja lennätinlaitoksen nimi muuttui Posti- ja telelaitokseksi. Vuonna 1990 tuolloinen Posti- ja telelaitos muutettiin valtion liikelaitokseksi, jonka taloudenpito siirrettiin ulos valtion tulo- ja menoarviosta.
Posti- ja telelaitos hallinnoi Suomen kauko- ja ulkomaanpuhelujen välittämistä aina vuoteen 1992 saakka, jolloin valtioneuvosto alkoi myöntää muille telealan toimijoille toimilupia. Ahon hallitus teki myös syyskuussa 1992 periaatepäätöksen PTL:n yhtiöittämisestä. Samana vuonna Posti- ja telelaitos avasi myös GSM-verkkonsa.
Historia > Telecom Finland (1993–1998)

Posti- ja telelaitos yhtiöitettiin vuoden 1993 joulukuussa Suomen PT Oy:ksi , jolloin sen liiketoiminta jaettiin kahteen yritykseen: Suomen Posti Oy ja Telecom Finland Oy (Tele). Saman vuoden aikana kauko- ja ulkomaanpuheluliikenne avattiin kilpailulle Suomessa. Samaan aikaan yhtiöittämisen seurauksena yhtiön henkilöstöä vähennettiin ns. "rankalla kädellä" noin 3 000 henkilöllä, jotta yritys saataisiin kilpailukykyiseksi.
Yhtiö toimi nimellä Telecom Finland Oy joulukuusta 1993 huhtikuuhun 1998.
Historia > Telian ja Soneran yhdistyminen (2002)

Entiset pohjoismaisten valtioiden yhtiöt Telia ja Sonera ilmoittivat 26. maaliskuuta 2002 yhdistymisaikeistaan.lähde?
Telia teki Soneran osakkaille vaihtotarjouksen syksyllä 2002. Yhdellä Soneran osakkeella sai 1,5144 Telian osaketta. Tarjouksella tavoiteltiin yhtiöiden yhdistymistä TeliaSoneraksi.
Yhdistyminen toteutui 9.12.2002, kun 95 % Soneran osakkeenomistajista oli hyväksynyt vaihtotarjouksen tarjouksen. Samana päivänä yhtiön uudeksi nimeksi tuli TeliaSonera AB. TeliaSonera teki vielä lunastustarjouksen lopuista Soneran osakkeista talvella 2002–2003 ja sai omistukseensa 98 % Sonerasta.
Sonera Oyj:n osakekannan omistus siirtyi kokonaisuudessaan TeliaSonera AB:lle 21. maaliskuuta 2003, ja samalla Sonera Oyj:n nimi muuttui muotoon TeliaSonera Finland Oyj. Yhdistymisen tuloksena oli Pohjoismaiden ja Baltian suurin tietoliikennealan yhtiö.lähde?
Historia > TeliaSonera (2002–2017)

TeliaSoneran muutettua organisaatiota maayhtiöistä toiminnallisiin yksiköihin 1. tammikuuta 2007 alkaen TeliaSonera Finlandin toiminta operatiivisena yksikkönä päättyi, mutta se oli olemassa juridisena yhtiönä konsernirakenteessa. Operaatiivinen toiminta maayhtiönä aloitettiin uudestaan 1. huhtikuuta 2015, kun organisaatio muutettiin jälleen maayhtiövetoiseksi. lähde?
Telia Finland (2017–)

23. maaliskuuta 2017 Suomessa otettiin käyttöön Telia-brändi Sonera-brändin tilalla. TeliaSonera Finland Oyj:n nimeksi vaihdettiin Telia Finland Oyj. Samalla myös Tele Finland-brändi yhdistettiin Telia-nimen alle.
Pörssihistoria

Sonera-yhtymä Oyj listautui Helsingin pörssin pre-listalle 10.11.1998 ja päälistalle 17.11.1998. Tässä yhteydessä Suomen valtio myi 22,2 % yhtiön osakkeista noin 80 000 sijoittajalle hintaan 45 mk/osake. Osakemyynnin ehtoihin liittyi bonusosake. Seuraavana vuonna osakkeen pörssikurssi nelinkertaistui. Valtio myi syksyllä 1999 lisää osakkeita sijoittajille. Tuolloin valtion omistusosuus laski 77,8 prosentista 57,6 prosenttiin.
Sonera listautui 13.9.1999 myös yhdysvaltalaiseen Nasdaq-teknologiapörssiin. Kauppaa osakkeilla käytiin ADS-muodossa (talletustodistus).
Telia ja Sonera yhdistyivät TeliaSoneraksi 9.12.2002. Pörssikauppa yhdistyneen TeliaSoneran osakkeilla alkoi jo samana päivänä sekä Helsingin pörssissä, Tukholman pörssissä että Nasdaqissa.
Pörssikauppa jäljelle jääneillä Soneran osakkeilla jatkui vielä yhdistymisen jälkeen, mutta se päättyi 21.3.2003. Loput Soneran osakkeet pakkolunastettiin kesällä 2003 hintaan 5,78 €/osake.
Toimitusjohtajat

| --- | --- |
Nimi: Ajalla
Pekka Vennamo (Sonera): 17.4.1998 – 4.1.1999
Aulis Salin (Sonera): 4.1.1999 – 1.1.2001
Kaj-Erik Relander (Sonera): 1.1.2001 – 1.8.2001
Harri Koponen (Sonera): 1.10.2001 – 31.12.2002
Anni Vepsäläinen (TeliaSonera Finland): 14.5.2003 – 26.4.2005 (?)
Esa Korvenmaa VP (TeliaSonera Finland): 27.4.2005 – 10.10.2005 (?)
Juho Lipsanen (TeliaSonera Finland): 11.10.2005 – 31.12.2006
Esa Rautalinko (TeliaSonera Finland): 1.1.2007 – 24.09.2009
Juha-Pekka Weckström (TeliaSonera Finland): 24.9.2009 – 13.5.2012
Robert Andersson (TeliaSonera Finland): 14.5.2012 – 1.4.2014
Valdur Laid (TeliaSonera Finland): 1.4.2014 – 31.12.2016
Stein-Erik Vellan (TeliaSonera Finland / Telia Finland): 1.1.2017 – 4.12.2019
TeliaSoneran yritysmyyntidivisioonan johtaja Juho Lipsanen jätti tehtävänsä heinäkuun lopussa 2008, oltuaan kolme vuotta yhtiön palveluksessa. Lipsanen aloitti vuonna 2005 TeliaSonera Finland Oyj:n toimitusjohtajana. Hänet nimitettiin vuoden 2007 alusta Integrated Enterprise Services liiketoiminta-alueen johtajaksi, ja hän toimi samalla Suomen maajohtajana. Esa Rautalinko, joka toimi Mobility Services -liiketoimintayksikön johdossa Suomessa korvasi Juho Lipsasen TeliaSonera Finland Oyj:n toimitusjohtajana. Syksyllä 2009 Esa Rautalinko siirtyi Honkarakenne Oyj:n toimitusjohtajaksi ja TeliaSonera Finland Oyj:n toimitusjohtajaksi nimitettiin Broadband Services Finlandin johtaja Juha-Pekka Weckström. Weckström siirtyi Eurasian liiketoiminnan kehitysjohtajaksi toukokuussa 2012 ja uudeksi maajohtajaksi nimitettiin Nokian johtokunnan jäsen ja strategisia kumppanuus- sekä bisneskehitystoimintoja johtanut Robert Andersson.
Entiset tytäryhtiöt > Turun Kaapelitelevisio

Turun Kaapelitelevisio oli turkulainen kaapelitelevisioyhtiö, jonka TeliaSonera omisti. Tätä aiemmin yhtiön oli omistanut TS-Yhtymä.
Entiset tytäryhtiöt > Auria

Sonera ilmoitti hankkivansa vuonna 2001 varsinaissuomalaisen Loimaan Seudun Puhelimen osake-enemmistön, joka oli samalla hankkinut määräysvallan Turun Puhelimessa. Puhelinyhtiöt Lännen Puhelin, Salon Seudun Puhelin, Suomen 2G Oy ja DNA valittivat Kilpailuviraston kauppaa puoltavasta päätöksestä Kilpailuneuvostoon, joka kielsi Soneraa hankkimasta määräävää asemaa yhtiössä. Lopulta vuonna 2002 Korkein hallinto-oikeus kumosi Kilpailuneuvoston päätöksen. Vuonna 2003 Aurian edeltäjästä Loimaan Seudun Puhelin Oy:stä tuli TeliaSonera Finlandin tytäryhtiö ja vuoden 2006 päätteeksi Auria Oy ja  Auria Networks Oy sulautettiin emoyhtiöönsä.
Entiset tytäryhtiöt > Tele Finland

TeliaSonera Finland Oyj perusti Tele Finland Oy:n vastatakseen kysyntään edullisemmista GSM-puheluista. Yhtiö oli Soneran nk. "halpaoperaattori". Soneran edeltäjän nimeä "Tele" kantava operaattori perustettiin 17. toukokuuta 2004. Tele Finland Oy oli aluksi TeliaSonera Finlandin tytäryhtiö, mutta se fuusioitiin emoyhtiöönsä 31. joulukuuta 2005. Tele Finlandilla oli oma asiakaspalvelu, oma hinnoittelu ja omat ehdot verrattuna Soneran liittymänhaltijoihin. Periaatteena oli kylkiäisten ja puheaikatarjousten puuttuminen.
Vuonna 2017 Sonera ja Tele Finland -operaattorit sulautettiin Teliaksi.
Aiheesta muualla

Pörssitieto: Sonera Oyj
Telecom Finlandin logo.
Soneran logo 1998–2011
Soneran myyntipiste
Soneran logo 2011–2017
Turun Kaapelitelevision logo.
Pjotr Aven

2002
Pjotr Aven (ven. Пётр Олегович Авен, 16. maaliskuuta 1955 Moskova, Neuvostoliitto) on venäjän öljy- ja pankkitoiminnalla rikastunut venäläinen oligarkki, jonka omaisuuden arvoksi on arvioitu 3,6 miljardia dollaria.
Hänellä on maailman suurin venäläisen taiteen yksityiskokoelma ja hän toimi ministerinä 1990-luvun alkupuolella, ennen pankkialalle siirtymistään. Hän johtaa Alfa Bank -pankkia, joka on Venäjän suurin yksityinen pankki. Tätä ennen hän toimi tutkijana Itävallassa.
Aven on ollut mukana perustamassa Genesis Philanthropy Groupia Mikhail Fridmanin kanssa. Heidän yhteistyönsä sai alkunsa, kun heistä tuli liikekumppaneita Alfa Bankissa. Genesis Philanthropy Groupin päätehtävä on kehittää venäjänjuutalaisten juutalaista identiteettiä maailmanlaajuisesti.
Igor Volk

| Igor Petrovitš Volk |
| --- | --- |
 Igor Volk Speyerin tekniikkamuseon Buran-näyttelyn avajaisissa vuonna 2008.
Henkilötiedot
Syntynyt: 12. huhtikuuta 1937  Zmijiv, Ukrainan SNT, Neuvostoliitto
Kuollut: 3. tammikuuta 2017 (79 vuotta)
Ammatti:  koelentäjä
Ura
Tyyppi:  Avaruuslennolle osallistuja
Sotilasarvo:  eversti, Neuvostoliiton ilmavoimat
Valittu avaruuslentäjäksi:  30. heinäkuuta 1980
Eläköityminen:  1996
 Nimikirjoitus
Lennot

 :  Sojuz T-12
 
Igor Petrovitš Volk (ven. Игорь Петрович Волк; 12. huhtikuuta 1937 Zmijiv, Ukrainan SNT, Neuvostoliitto – 3. tammikuuta 2017) oli neuvostoliittolainen ja venäläinen koelentäjä ja kosmonautti, sotilasarvoltaan eversti.
Volk valittiin kosmonautiksi 30. heinäkuuta 1980. Hän lensi Sojuz T-12 -aluksella Saljut 7 -avaruusasemalle. Hän oli Buran-sukkulan lentäjäkosmonauttiryhmän päällikkö ja ohjelman päätyttyä Gromovin lentotekniikan tutkimusinstituutin koelentäjien varajohtaja vuodet 1995–1996 kunnes siirtyi eläkkeelle.
Volk kehitti lentävää autoa, Lark-4. Hän oli naimisissa ja perheessä oli kaksi lasta.
Aiheesta muualla

Biography of Igor Petrovich Volk (englanniksi)
Encyclopedia Astronautica: Volk, Igor Petrovich (englanniksi)
Tietoa Lark-4:stä (Arkistoitu – Internet Archive) (englanniksi)
| Auktoriteettitunnisteet  |
| --- | --- |
Kansainväliset:  VIAF 
Muut:  Encyclopedia of Modern Ukraine
Pixmac Suomi

Pixmac Suomi on kansainvälinen microstock-kuvatoimisto, joka aloitti toimintansa 19. elokuuta 2009. Pixmac Suomi on osa kansainvälistä Pixmac-ketjua, jota Suomessa edustaa Leijonakuva Oy.
Pixmac Suomi välittää suomalaisille ammattimaisesti kuvia käyttäville yrityksille Royalty Free-kuvia.
Aiheesta muualla

Pixmac Suomi[vanhentunut linkki]
Twilight (soundtrack)

| Twilight: Original Motion Picture Soundtrack Monia esittäjiä |
| --- | --- | --- |

Soundtrack-albumin tiedot
 Julkaistu: 4. marraskuuta 2008
 Tuottaja(t): Alexandra Patsavas ja Paul Katz
 Tyylilaji: Vaihtoehtorock, soundtrack
 Kesto: 45.30
 Levy-yhtiö: Chop Shop Records, Atlantic Records
muut julkaisut
|   | Twilight: Original Motion Picture Soundtrack 2008 | New Moon: Original Motion Picture Soundtrack 2009 |
Twilight: Original Motion Picture Soundtrack on soundtrack vuoden 2008 yhdysvaltalaiseen elokuvaan Twilight – Houkutus. Elokuvaa varta vasten tehdyt sävellykset sävelsi Carter Burwell. Chop Shop Recordsin Alexandra Patsavas valitsi muut sille tulleet kappaleet. Chop Shop Records julkaisi soundtrackin yhdessä Atlantic Recordsin kanssa 4. marraskuuta 2008.
Soundtrack > Tuotanto

Heinäkuussa 2008 Twilight – Houkutuksen ohjaaja Catherine Hardwicke paljasti MTV:n haastattelussa, että vaihtoehtorockbändi Musen kappale olisi mukana soundtrackillä. Myöhemmin paljastettiin kappaleen olevan "Supermassive Black Hole". Hardwicke kertoi, että Muse saattaisi tehdä alkuperäisestä kappaleesta remixin, joka sopisi paremmin kohtaukseen. Samassa haastattelussa hän kertoi elokuvassa olevan kaksi Robert Pattinsonin kirjoittamaa ja esittämää kappaletta. Vain toinen Pattinsonin kappaleista on mukana soundtrackilla.
Soundtrack sisältää kaksi kappaletta Paramore-yhtyeeltä. Heidän kappaleensa "Decode" valittiin elokuvan ensimmäiseksi singleksi. Levyllä esiintyvät myös MuteMath sekä Perry Farrell, joka kirjoitti kappaleen "Go All the Way (Into the Twilight)" varta vasten soundtrackia varten.
Soundtrack > Markkinointi

24. lokakuuta 2008, viikkoa ennen julkaisemispäivää, fanit saivat Yhdysvalloissa kuunnella koko levyn.
Soundtrack > Vastaanotto ja listasijoitukset

AllMusic antoi levylle kolme tähteä viidestä, ja Entertainment Weekly antoi sille arvosanaksi A-. Albumi myi Yhdysvalloissa ensimmäisellä julkaisuviikollaan 165 000 kappaletta, joista 29 % eli 48 000 kappaletta oli digitaalisia latauksia, ja debytoi Billboard 200 -listan ykkösenä. Se on myynyt Yhdysvalloissa yli 2,8 miljoonaa kappaletta.
| 0 | 1 | 2 |
| --- | --- | --- |
| Lista | Sijoitus | Lähde |
| U.S. Billboard 200 | 1 |  |
| Australian ARIA Albums Chart | 3 |  |
| New Zealand RIANZ Albums Chart | 1 |  |
| French Top 200 Albums Chart | 4 |  |
| Swiss Top 100 Albums Chart | 12 |  |
| Austrian Top 75 Albums Chart | 4 |  |
| Finnish Top 40 Albums Chart | 14 |  |
| Spanish PROMUSICAE Albums Chart | 28 |  |
Soundtrack > Kappaleet

| 0 | 1 | 2 | 3 |
| --- | --- | --- | --- |
| Numero | Kappale | Esittäjä | Kohtaus |
| 1. | Supermassive Black Hole | Muse | Cullenit pelaavat baseballia. |
| 2. | Decode | Paramore | Lopputekstien toinen kappale. |
| 3. | Full Moon | The Black Ghosts | Avauskappale. |
| 4. | Leave Out All The Rest | Linkin Park | Lopputekstien ensimmäinen kappale. (Lopputekstien ensimmäinen kappale on oikeasti Radioheadin 15 Step, mutta sitä ei ole soundtrackilla) |
| 5. | Spotlight (Twilight mix) | Mutemath | Bella nousee ulos Edwardin kanssa tämän autosta koululla. |
| 6. | Go All The Way | Perry Farrell | Bellan ja Edwardin saapuminen tanssiaisiin. |
| 7. | Tremble For My Beloved | Collective soul | Edward pelastaa Bellan Tylerin pakettiautolta. |
| 8. | I Caught Myself | Paramore | Angela ja Jessica sovittamassa tanssijaismekkoja. |
| 9. | Eyes On Fire | Blue Foundation | Bella odottamassa Edwardia parkkipaikalla. |
| 10. | Never Think | Robert Pattinson | Bella ja Edward ravintolassa juttelemassa. |
| 11. | Flightless Bird, American Mouth | Iron & Wine | Bella ja Edward tanssimassa tanssiaisissa ja juttelemassa. |
| 12. | Bella's Lullaby | Carter Burwell | Esiintyy siellä täällä elokuvan aikana. |
Soundtrack > Deluxe edition CD/DVD

| 0 | 1 | 2 | 3 |
| --- | --- | --- | --- |
| Kappale | Esittäjä | Kesto | Huomiot |
| Love Is Worth The Fall | O.A.R. | 3:38 |  |
| Decode | Paramore | 4:27 | Akustinen |
| Flightless Bird, American Mouth | Iron & Wine | 4:13 | Live |
| Spotlight | MuteMath | 3:27 | Sun Lux Remix |
| Full Moon | The Black Ghosts | 4:53 | Applebum & Komonazmuk Remix |
Soundtrack > Singlet

Paramore-yhtyeen "Decode" oli ensimmäinen soundtrackilta julkaistu single. Se ilmestyi yksinoikeudella viralliselle Paramore Fanclubin sivulle sekä Stephenie Meyerin virallisille kotisivuille on 1. lokakuuta 2008. "Decoden" musiikkivideo, joka sisältää kohtauksia Twilight – Houkutuksesta, julkaistiin 3. marraskuuta 2008.
Toisena singlenä soundtrackilta julkaistiin Perry Farrellin kappale "Go All The Way (Into the Twilight)". Se julkaistiin 23. lokakuuta 2008 Stephenie Meyerin kotisivuilla.
Score

| Twilight: The Score Carter Burwell |
| --- | --- | --- |

Soundtrack-albumin tiedot
 Äänitetty : Lontoo, Englanti
 Julkaistu: 9. joulukuuta 2008
 Tyylilaji: Elokuvamusiikki
 Kesto: 46.53
 Levy-yhtiö: Atlantic Records
muut julkaisut
|   | Twilight: The Score 2008 | New Moon: The Score 2009 |
Twilight – The Score sisältää Carter Burwellin elokuvaa varten tekemät sävellykset. Carter Burwell sävelsi ja organisoi Score-albumin noin 9-10 viikossa. Se nauhoitettiin noin kahdessa viikossa myöhään syyskuussa 2008. Burwell aloitti sävellyksen teon Bellan ja Edwardin "rakkausteemalla", jonka pohjalta muodostui "Bella's Lullaby". Rakkausteema soi läpi elokuvan, ja Burwellin mukaan sen tarkoitus on tuoda esiin romantiikka, joka ajaa juonta eteenpäin. Toinen tärkeä sävellys on "Predator Theme", joka aloittaa elokuvan ja jonka on tarkoitus tuoda esiin Edwardin vampyyriluontoa. Twilight: The Score julkaistiin digitaalisesti 25. marraskuuta 2008, ja kauppoihin se ilmestyi Yhdysvalloissa 9. joulukuuta 2008.
Score > Kappaleet

| 0 | 1 | 2 |
| --- | --- | --- |
| Numero | Kappale | Kesto |
| 1. | How I Would Die | 1:53 |
| 2. | Who Are They? | 3:26 |
| 3. | Treaty | 1:58 |
| 4. | Phascination Phase | 2:04 |
| 5. | Humans Are Predators Too | 2:04 |
| 6. | I Dreamt of Edward | 1:06 |
| 7. | I Know What You Are | 2:40 |
| 8. | The Most Dangerous Predator | 2:19 |
| 9. | The Skin of a Killer | 2:58 |
| 10. | The Lion Fell in Love with the Lamb | 3:10 |
| 11. | Complications | 1:12 |
| 12. | Dinner with His Family | 0:38 |
| 13. | I Would Be the Meal | 1:24 |
| 14. | Bella's Lullaby | 2:18 |
| 15. | Nomads | 3:51 |
| 16. | Stuck Here Like Mom | 1:40 |
| 17. | Bella Is Part of the Family | 1:24 |
| 18. | Tracking | 2:19 |
| 19. | In Place of Someone You Love | 1:46 |
| 20. | Showdown in the Ballet Studio | 4:59 |
| 21. | Edward at Her Bed | 0:56 |
Score > Listasijoitukset

| 0 | 1 | 2 |
| --- | --- | --- |
| Lista | Sijoitus (2008) | Lähde |
| U.S. Billboard 200 | 65 | lähde? |
| Australian ARIA Albums Chart | 52 |  |
Pisan kasvitieteellinen puutarha

Pisan kasvitieteellistä puutarhaa.
Pisan kasvitieteellinen puutarha (Orto botanico di Pisa) on Pisan yliopiston alaisuudessa toimiva kasvitieteellinen puutarha Italiassa.
Luca Ghini perusti puutarhan vuonna 1544, sen jälkeen kun Cosimo I de' Medici oli nimittänyt hänet Pisan yliopiston lääke- ja kasvitieteen professoriksi. Puutarhan paikkaa on muutettu kahdesti, ja nykyiselle paikallaan se siirtyi vuonna 1591.
Puutarhan kasvit on jaettu kokoelmiin, ja lisäksi puutarhaan kuuluu arboretum, jossa on vanhoja puuyksilöitä. Vanhimmat näistä ovat setripuutarhassa kasvavat kuningasmagnolia ja neidonhiuspuu, jotka puutarhan prefekti Giorgio Santi istutti 1787. Vanhan myrttiyksilön mukaan nimetyssä myrttipuutarhassa on noin 140 lääkekasvilajia. Lisäksi puutarhassa on vesikasvikokoelma, jossa on erityisesti Toscanan alueelle tyypillisiä kasveja, Välimeren alueen geofyytteja, mehikasveille omistettu kasvihuone, viljelykasvien kokoelma, pieni kokoelma Apuan Alppien kasveja ja egyptilainen kokoelma, johon kuuluu kasveja, joita viljeltiin muinaisessa Egyptissä.